સમાજવાદી પક્ષમાં ચાલી રહેલ ઘમાસાણ વચ્ચે હવે પક્ષના વરિષ્ઠ નેતા આઝમખાને મીડિયાને લખેલા પત્રમાં જણાવ્યુ છે કે જે બની રહ્યુ છે તેનાથી મુસલમાન પોતાને અંધકારમય અનુભવી રહ્યા છે. તેમણે મુસલમાનોને લઇને ચિંતા વ્યક્ત કરી છે. તેઓ લખે છે કે, ‘હાલમાં પ્રદેશ અને દેશના રાજકીય ક્રમમાં સૌથી વધુ મુસલમાન પરેશાન છે કારણકે તેમનુ ભવિષ્ય અંધકારમય નજરે પડી રહ્યુ છે. તેમનુ ભાંગ્યુ તૂટ્યુ સપનુ સૌની સામે છે. દુખની વાત છે કે કંઇ કર્યા વગર જ બધા પક્ષો મુસ્લિમ મતોને પોતાની જાગીર સમજવા લાગ્યા છે. મુસલમાન ના તો પાણીનો પરપોટો છે કે ન થાળીનુ રીંગણ. મુસલમાનો સંજોગો પર નજર રાખી રહ્યા છે. નિર્ણય ચોક્કસ થશે જેથી એ સુનિશ્ચિત થાય કે ભાજપની સરકાર ઉત્તરપ્રદેશમાં સરકાર ન બનાવી શકે.